En amzerioù-se edo Caravaggio o klask fred muioch-mui gant an Iliz, ha hennezh e oa an diwezhañ oberenn evit tud diveleg. En Amor Vincit Omnia e weler an doueig roman Kupidon gant divaskell du un erer, hanter goazezet war un daol, pe o tiskenn diwarni. En-dro dezhañ emañ arouezioù an ober denel: lud ha biolin, harnez, karrez ha kompasoù, pluenn ha dornskrid, delioù, boull-douar, mesk-ha-mesk dindan troad Kupidon.